S Tal isch denn im Joor 15 v.Chr. underem Chaiser Augustus i de Alpefeldzüg vom Drusus und Tiberius eroberet wore und is Römische Riich iglideret wore. Die vier Völker hend sich zumene Bund (quattuor civitates vallis Poeninae CIL 12,147; 23 n.Chr.) zämetue, wo zu de Verwaltigsainhait Raeti Vindelici vallis Poeninae ghört het. De Bund het offesichtlich im Ort Acaunum (hüt: St-Maurice) tagt, emene Grenzort vo de Nantuate zu de Veragrer.